Source: http://politeia.org.ro/stiri-revista-presei/revista-presei-16-martie-gaze-romanesti-strategice-administrate-de-politruci-dubiosi/57724/
Timestamp: 2018-09-25 19:13:20+00:00

Document:
Revista Presei – 16 martie. Gaze românești strategice, administrate de politruci dubioși | PoliteiaWorld
Home » Stiri / Revista Presei	» Revista Presei – 16 martie. Gaze românești strategice, administrate de politruci dubioși
Revista Presei – 16 martie. Gaze românești strategice, administrate de politruci dubioși
16/03/2018 Autor Cetatean Categorii: Stiri / Revista Presei
Buna dimineata intr-o zi de vineri, 16 martie. Vineri regimul termic va fi în continuare caracterizat de valori mai ridicate decât mediile multianuale specifice datei. Cerul va avea înnorãri temporare și va ploua în vest, nord-vest și în centru și pe arii restrânse în restul teritoriului. Se vor semnala precipitații mixte în zona montanã, iar spre sfârșitul nopții și în nordul Moldovei. Vântul va sufla slab și moderat cu intensificãri la munte și în jumãtatea nordicã a țãrii. Temperaturile maxime se vor încadra între 8 și 17 grade, iar cele minime în general între 0 și 8 grade. Vor fi condiții de ceațã în zonele joase de relief, mai ales din sud-estul teritoriului. Bucuresti: Vremea caldã va persista. Cerul va avea înnorãri, dar condițiile de ploaie vor fi reduse. Vântul va sufla slab pânã la moderat. Temperatura maximã va fi de 15…16 grade, iar cea minimã se va situa în jurul a 6 grade. Dimineața și noaptea vor fi condiții de ceațã.
ADHD? The Washington Post: Donald Trump intenţionează să-l demită pe Herbert McMaster, consilier prezidenţial pentru Siguranţă Naţională. Preşedintele Statelor Unite, Donald Trump, intenţionează să-l demită pe Herbert McMaster, consilierul prezidenţial pentru Siguranţă Naţională, însă nu va anunţa această decizie până nu va selecta un succesor corespunzător, potrivit unor surse familiare cu situaţia, relatează cotidianul The Washington Post. Trump i-a spus recent lui John F. Kelly, şeful de cabinet de la Casa Albă, că vrea să-l înlocuiască pe McMaster şi are nevoie de ajutor pentru a căuta un înlocuitor, au declarat surse familiare cu acest subiect. reşedintele s-a plâns că McMaster este prea rigid, iar informările sale sunt prea lungi şi par irelevante. Trump a semnalat joi că noi schimbări de personal ar putea urma după demiterea secretarului de Stat, Rex Tillerson. “Mereu vor fi schimbări”, a declarat Trump presei, adăugând: “Şi cred că vreţi să vedeţi schimbări. De asemena vreau să văd idei diferite”.Preşedintelui îi place să-şi evalueze echipa şi să facă schimbări, întărindu-şi cercul de apropiaţi cu cei pe care îi consideră supravieţuitori şi care manifestă respect faţă de stilul său neconvenţional, a declarat un înalt oficial de la Casa Albă, sub protecţia anonimatului. Integral pe Mediafax.
Un articol mai extins pe aceasta chestiune, aici.
Motivarea avizului negativ al CSM privind revocarea șefei DNA, publicată azi. Raportul pentru avizul negativ dat propunerii de revocare a procurorului-şef al DNA va fi făcut public astăzi. Vicepreşedintele CSM preciza, ieri, că documentul va ajunge la cei care trebuie să ia decizii. În acest caz este vorba despre preşedintele Klaus Iohannis. Ministrul Justiţiei a criticat, acum câteva zile, întâzierea publicării raportului. Tudorel Toader susţinea că procurorilor din Consiliu le este greu să argumenteze contra evidenţei. Reamintim că ministrul Justiţiei a cerut, pe 22 februarie, revocarea din funcţie a Laurei Codruţa Kovesi. A prezentat atunci 20 de motive în susţinerea demersului său. În şedinţa CSM de acum acum două săptămâni, procurorul-şef al DNA a spus că motivele invocate de Tudorel Toader sunt „nereale, nedovedite şi netemeinice”. Integral pe Digi24
Prima dovada a minciunii “poza lui Ghita”: Kovesi nu era in tara! Procedura de revocare a procurorului sef DNA se apropie de final. CSM a anuntat deja ca motivarea avizului negativ dat propunerii ministrului Toader va fi gata in cateva zile, dupa care urmeaza ca presedintele Iohannis sa anunte decizia, cel mai probabil una de respingere, conform declaratiilor sale anterioare. In aceste conditii, nu e greu de inteles asaltul disperat lansat de oastea inculpatilor, condamnatilor si presei afiliate, prin interviul luat de Ion Cristoiu lui Sebastian Ghita. Scopul este sa creeze o stare de tensiune care sa-l forteze pe presedinte sa semneze revocarea. Cu exceptia unei salate de vorbe, pe alocuri amuzanta (suferinta afisata de dl Ghita pentru ca Florian Coldea nu i-a mai aruncat nici macar o privire la ultima intalnire este absolut delicioasa), dar total irelevanta pentru ca e lipsita de dovezi, piesa de rezistenta ar trebui sa fie fotografia care sa dovedeasca prietenia dintre dl Ghita si dna Kovesi. In momentul actual nu discutam decat despre descrierea unei poze care, teoretic, i-ar fi fost aratata de dl Ghita dlui Cristoiu. Pretinsa poza s-ar afla pe telefonul mobil al dlui Ghita. Deci, in fapt, in acest moment poza nu exista. Exista doar povestea pozei. Dl Cristoiu s-a declarat convins de ceea ce a vazut, adica, spune domnia sa, o imagine cu butoaie in spate in care dna Kovesi ar aparea alaturi de sotia si socrul lui Sebastian Ghita, o poza din tinerete a sefei DNA, intelegem. Totul foarte vag.As fi dispusa sa-l cred, daca din prestatia domniei sale nu lipsea in primul rand o minima indoiala. Cand esti jurnalist, mai ales unul cu multi ani experienta, si ti se pune o asemenea poza in fata, nu te poti declara convins decat daca ai certitudinea ca poza e autentica. Dupa ce dl Cristoiu s-a declarat convins, socrul dlui Ghita confirma ca ar fi in poza si spune ca fotografia ar fi fost facuta in noiembrie 2012. Dar aici avem o problema: in momentul respectiv, dna Kovesi nu mai era procuror general, nu era inca procuror sef DNA. Nici macar nu era in Romania. Era la Bruxelles. Integral pe Ziare.com
După ce ministerul nu a putut să cumpere bilete la Tarom, şeful Finanţelor a venit cu un memorandum în Guvern. Obligaţia pe care o vor avea de acum companiile de stat. „Am avut, ca orice instituţie publică, nevoie să contractăm anumite servicii de transport aerian şi am constatat o situaţie neplăcură vis-a-vis de operatorul nostru naţional de transport aerian, care nu a ofertat la solicitarea noastră. Astfel, MF a fost obligat să plătească un transport pe o anumită rută, unde urmau să ajungă experţii MFP, în loc de 200 şi ceva de euro cursa respectivă, 500 şi ceva de euro – cu o rută extinsă, desigur. Pentru că, repet, compania noastră aeriană nu a ofertat. (…) Din 2016 până în prezent, din 497 de proceduri derulate de Ministerul de Finanţe, Tarom a participat de două ori”, a declarat ministrul de Finanţe, Eugen Teodorovici. El a precizat că în şedinţa de Guvern a fost promovat un memorandum pentru creşterea competitivităţii companiilor deţinute majoritar sau integral de stat prin intermediul procedurilor de achiziţie publică, afirmând că este vorba despre Tarom, Poşta Română şi alte companii de stat care pot oferi servicii de care autorităţile contractante au nevoie. „Prima măsură propusă este aceea că se va întocmi de către autorităţile publice tutelare liste complete cu operatorii economici cu capital majoritar sau integral de stat pe domenii, subdomenii şi activităţi autorizate prin statut. A doua măsură se va lua prin publicarea unui Ordin al Preşedintelui Agenţiei Naţionale pentru Achiziţii Publice, care se va referi la obligativitatea transmiterii de către autorităţile contractante, după publicarea anunţului de participare în SEAP, a unei invitaţii de participare în procesul de achiziţii publice către fiecare din listă, în concordanţă cu domeniul contractului de achiziţie publică. Integral pe Gandul
Sotul Sperantei Cliseru, mana dreapta a Gabrielei Firea, a fost numit seful autoritatii care se ocupa de gazele din Marea Neagra. Iulian Cliseru, sotul Sperantei Cliseru, mana dreapta a primarului Gabrielei Firea, a fos numit joi, printr-o decizie a premierului Viorica Dancila, in functia de presedinte al Autoritatii care se ocupa de operatiunile petroliere din Marea Neagra. Tot joi, Viorica Dancila l-a numit pe Florin Radu Ciocanelea in functia de consilier de stat in cabinetul premierului, cu atributii in domeniul energiei. Florin Radu Ciocanelea a fost pana acum administrator al Grup Servicii Petroliere (GSP), companie controlata de omul de afaceri constantean Gabriel Comanescu.Iulian Cliseru se afla deja la conducerea Autoritatii Competente de Reglementare a Operatiunilor Petroliere Offshore la Marea Neagra, insa pe functia de vicepresedinte. In luna octombrie, fostul premier Mihai Tudose il numise pe Iulian Cliseru in functia de vicepresedinte al institutiei. In ultimul an au fost facute mai multe schimbari la nivelul de presedinte al acestei autoritati. In aprilie 2017, fusese numit de catre fosul premier Sorin Grindeanu, in functia de presedinte al autoritatii, Constantin Gheorghe, fost director in cadrul GSP, grup detinut de omul de afaceri Gabriel Comanescu. In luna noiembrie, Constantin Gheorghe a fost inlocuit de catre fostul premier Mihai Tudose cu Iulian Offenberg. Acum, acesta a fost schimbat cu Iulian Cliseru, sotul Sperantei Cliseru care a fost multa vreme mana dreapta a lui Florentin Pandele. De cand cand sotia acestuia, Gabriela Firea, a castigat Primaria Bucuresti, Cliseru a devenit extrem de influenta in Capitala. Integral pe Hotnews
Rusia urmăreşte două proiecte de federalizare în Europa, pentru Republica Moldova şi pentru Ucraina. Rusia urmăreşte două proiecte de federalizare în Europa, pentru Republica Moldova şi pentru Ucraina, a declarat joi analistul Vladimir Socor, la dezbaterea organizată de Fundaţia Universitară a Mării Negre cu tema “Moscova nu crede în lacrimi. Dar nici America. Cum va arăta frontiera estică a României?”. “Rusia urmăreşte două proiecte de federalizare în Europa: pentru Republica Moldova şi pentru Ucraina. Posibil acum şi în Siria, eu mă aştept să văd o propunere de federalizare a Siriei. Pentru Republica Moldova, proiectul se numea federalizare începând cu 2003, cu Memorandumul Kozak; Federaţia Rusă a insistat până foarte recent să reactualizeze Memorandumul Kozak, acuzând Moldova şi Occidentul de a-l fi respins; acolo Rusia foloseşte cuvântul ‘statut special’ pentru Transnistria”, a spus Socor. El a vorbit despre cum va arăta vecinătatea estică a României în perspectiva viitorului apropiat sau pe termen mediu. “Cred că trebuie să privim această vecinătate estică prin prisma noţiunii de ‘istmul baltic-pontic’. Este linia de demarcaţie între Rusia şi Europa, între două concepte de civilizaţie antagonice, care se înfruntă de-a lungul istmului baltic-pontic, începând cu, cred eu, secolul XIV”, a susţinut Socor. În opinia sa, este foarte important, pentru toate ţările din zonă, să evite apariţia unor tensiuni între Ucraina şi vecinii săi vestici, fie că e vorba de Polonia, Ungaria sau România, deoarece numai Rusia poate profita de pe urma unor asemenea tensiuni. Integral pe Agerpres
Efecte nebanuite ale atacului chimic al rusilor in Marea Britanie: ce se va intampla cu coruptii romani refugiati la Londra. Atacul cu arme chimice efectuat de agentii rusi pe teritoriul Marii Britanii va duce la inasprirea legislatiei in ce priveste statutul oligarhilor rusi si al altor milionari corupti care s-au adapostit in Regatul Unit in ultimii ani. Aceasta invazie de miliardari ai lui Putin, spioni si corupti din intreaga lume a creat o vulnerabilitate pentru Marea Britanie, ajungandu-se la cazuri de otravire cu substante radioactive, cum a fost cel al lui Alexandr Litvinenko din 2006 sau atacul cu neurotoxina listata in categoria armelor chimice pentru a-l elimina pe Serghei Skipral, un fost agent dublu. “Marea Britanie analizeaza impunerea de restrictii in ce priveste afacerile si va propune o lege care sa adopte elemente din Magnitski Act”, a declarat Theresa May de la tribuna Parlamentului, anuntand masuri impotriva miliardarilor corupti care traiesc la Londra. Magnitski Act reprezinta pachetul legislativ adoptat de SUA prin care au fost impuse sanctiuni economice Rusiei in urma anexarii Crimeii si a declansarii conflictului din estul Ucrainei. Adamescu si Popoviciu, refugiati la Londra ca sa scape de Justitia din Romania. Modificarile legislative despre care se discuta in Regatul Unit ar urma sa puna presiune pe regimurile politice autoritare si e de asteptat sa afecteze si situatia unor milionari din Romania, refugiati la Londra in urma sustragerii din fata instantei si a condamnarilor penale din tara. Alexander Adamescu s-a refugiat la Londra in anul 2016 si, de atunci, lupta in justitia locala ca sa blocheze cererea de extradare in Romania pentru a se prezenta in fata instantei intr-un proces in care e acuzat de luare de mita. Integral pe Ziare.com
Daniel David, autorul Psihologiei poporului roman: Spatiul vestic mizeaza pe individul autonom si descentralizarea puterii, pe cand noi mizam de individ colectivist si concentrarea puterii. De aceea, importul de institutii vestice in Romania sfarseste prost. “​Noi am ales spatiul vestic, nu ne-a fortat nimeni acolo. Spatiul vestic e construit pe descentalizarea puterii. Nu doar cea politica ci orice fel de Putere. Ideea e ca nimeni sa nu concentreze puterea intr-o societate, astfel incat zonele de putere sa se poata controla unele pe altele si nimeni sa nu poata deveni autoritar. Acum e important sa ne intelegem locul nostru acolo si ce putem obtine din aceasta integrare. De aderat am aderat, de integrat … mai greu”, a explicat joi psihologul Daniel David, in cadrul unui interviu luat de Andreea Rosca, in cadrul Romanian Business Leaders Summit, eveniment care se desfasoara joi si vineri in Bucuresti. Ce a mai spus Daniel David, joi:Problema noastra fundamentala este asta: Spatiul vestic are cele doua valori fundamentale: individ autonom si descentralizarea puterii, pe cand la noi avem de-a face cu tipul de individ colectivist si o concentrarea puterii. Cele doua valori nu sunt doar diferite, ci ele sunt in opozitie! Si avem o problema majora atunci cand institutiile vestice (sociale, economice sau in educatie) pe care trebuie sa le importam prin diverse directive europene, se bazeaza pe fondul cultural vestic. Noi suntem fortati sa importam institutii pe un fond cultural in opozitie. Si de multe ori aceste institutii fie nu prind, fie devin forme fara fond. Adica goale de continut sau le adaptam intr-o masura in care le schimbam esnta. Ca un exemplu pe care l-ati vazut cu totii de institutie vestica adaptata la noi: cabinetul parlamentar. In Vest, ai primit bani, ti-ai angajat cei mai buni experti! In Romania, in cine ai tu cea mai mare incredere? Pai in rude! Cum se cheama asta in Vest? Conflict de interese! Iata cum noi preluam institutii fara sa fim suficient de pregatiti…Si multe din asemenea cazuri nu au fost facute intentionat, ci pe un fond cultural care ne defineste. Un individ colectvist crede in rude, neamuri, prietenii. Integral pe Hotnews
65 Raspunsuri la Revista Presei – 16 martie. Gaze românești strategice, administrate de politruci dubioși
A A16/03/2018 at 08:58
Smart country https://www.yahoo.com/news/canada-boost-nuclear-power-help-meet-climate-target-183138602.html
Cetatean16/03/2018 at 09:04
Buna dimineata, am vazut ca aseara a avut loc pe blog (tarziu) un schimb de pareri pe tema Trump. Azi avem vesti noi: urmeaza inca o demitere.
Asta e. Succesul cere sacrificii. Ale altora.
A A16/03/2018 at 09:10
Ii merge din ce in ce mai bine https://www.yahoo.com/news/stormy-daniels-crowdfunding-legal-fight-trump-raises-130000-200635777.html
mar16/03/2018 at 09:18
Schimbul de păreri este/a fost constructiv.
Din nefericire, în timp ce Trump ”se joacă cu soldații de plumb”, Putin&Co. a căpătat aripi și zburdă pe câmpii.
La noi, problemele sunt imense atât la intern cât și la extern. Nu am auzit nimic, nu am văzut nici o poziție oficială legată de măgăria de la Sfântul Gheorghe. Cât despre politica externă este o așa liniște, încât ai impresia că toți au intrat în adormire sau au plecat în concediu.
intamplator16/03/2018 at 10:08
Buna dimoneata…da,a fost schimb”constructiv”…sau in limbajul “diplomatic comunist”-cordial…oricum,voi incerca sa ma abtin sa mai zic despre us-nu total-ca am inteles ca habar n am….oricum o dam uneori tot la “cine nu e cu noo,e impotriva noastra”ajungem…si da,mcmaster e e out…i se cauta numai cea mai buna “promovare”….asa se intampla cand iti contrazici seful…
cedric16/03/2018 at 10:12
Ce s-o fi intamplat cu Sorina Matei de a devenit mai rezonabila? A fost Cristoiu atat de josnic si “facatura” atat de evidenta incat si dusmanii declarati ai lui Kovesi au fost socati?
Oricum, “interviul” a avut efect invers!
https://www.stiripesurse.ro/sorina-matei-desfiin-eaza-interviul-cristoiu-ghi-a-o-filmare-trista-cu-spatele-la-public-si-de-a-busilea-in-fata-intervievatului-inta-unica-este-efa-dna_1254854.html
Tzepelica16/03/2018 at 10:37
Probabli ca toti banii pe care Cristoiu i-a incasat de la Guita au ramas in buzunarul “Piticului Utecila”.
Si Sorina, care astepta sa-i pice si ei ceva, a ramas batand din buze.
cedric16/03/2018 at 10:20
CSM a trimis la Cotroceni motivarea avizului negativ în cazul cererii de revocare a lui Kovesi de la conducerea DNA.
https://www.digi24.ro/stiri/actualitate/justitie/motivarea-avizului-negativ-al-csm-privind-revocarea-sefei-dna-publicata-azi-896070
Tzepelica16/03/2018 at 10:30
Parerile lui Vladimir Socor (mare politolog!) ma lasa rece.
Pt. ca l-a slujit pe Voronin ani de zile, in calitate de consilier.
Si pt. ca mi-aduce aminte de tatal sau, ilegalistul comunist Matei Socor.
“Garantat Ana Pauker” si autor al primelor două imnuri de stat comuniste, fost director al Radiodifuziunii si Uniunii Compozitorilor.
Ajuns sef la Radio, prima grija a lui Matei Socor a fost sa decida ca toti membrii consiliilor de administratie ale Radioului din 1940 pana in acel moment sa fie deferiti Tribunalului Poporului, sub invinuirea ca ar fi sustinut o politica editoriala antinationala, pro-germana si pro-hitlerista. Din lista celor vizati faceau parte Ionel Perlea, Nichifor Crainic, Ion Cantacuzino, Victor Papacostea, Dragomir Hurmuzescu, Nicolae Bagdasar, ion Petrovici.
“Te slăvim, Românie, pământ părintesc
Înfrățit fi-va veșnic al nostru popor
Leninismul ni-e far și tărie si avânt
Noi urmăm cu credință Partidul ne-nfrânt,
Făurim socialismul pe-al țării pământ.”
Paganel16/03/2018 at 10:40
Subscriu, în privința politrucului mankurt socor(ov)!… Coincidență, s-a dus consi(g)lier la voronin, pe motiv de identitate de „pronume” – vladimir (același cu al lui lenin și… putler!)!…
Tzepelica16/03/2018 at 11:06
Mi se pare gretos (plus o culme a tupeului!) ca doar urmasii celor care ne-au adus pe cap comunismul si ne-au calarit o jumatate de veac pe deshelate, beneficiind din plin de avantajele nomenclaturii, sunt in masura sa devina “politologi”- experti in epoca de trista amintire, ba chiar judecatori care condamna timpurile de care au profitat.
Paganel16/03/2018 at 11:10
Din decență măcar, ar trebui să facă „un pas în spate”, sau mai limpede, să-și „caute” o altă „îndeletnicire”! Cu asemenea „moraliști” a ajuns România unde e acum, susținuți de „elitele” pe post de „idioți utili” (sau nu?)!…
Doar că, de mai bine de un secol zis-a Maiorescu: „Nu de inteligență duce lipsă românul, ci de CARACTER!”…
Tzepelica16/03/2018 at 11:19
Astia n-au decenta.
Doar tupeu.
Cetatean16/03/2018 at 11:18
merci, buna observatie, nu stiam de istoria familiei Socor! 🙂
Tzepelica16/03/2018 at 11:20
Esti mai crud, n-ai ragusit urland cantece patriotice. 🙂
Paganel16/03/2018 at 11:31
Și eu sunt „cruduț”, dar am „prins” (non)cântări precum: „Republică, măreață vatră!”, „Partidul, Ceaușescu, România!”, „Am cravata mea, sînt pionier!”… Am „ratat”, fiindcă a apărut după ce „am fost făcut pionier”, așa-zisul „imn” numit „Șoimii patriei”… 🙂
Cetatean16/03/2018 at 11:32
evident, sunt mai tanar, insa tot am fost scos la manifestari patriotice cand a venit Tovarasul in oras.
Eram foarte tanar pe atunci, insa dupa ce stai cateva ore in camasuta alba de pionier in frig, intelegi ce insemna “bucuria spontana” cand vine Tovarasu’. Noroc de flaneaua alba flausata de sub camasuta, care a scapat de ochiul vigilent al adultului care ne supraveghea!
Tzepelica16/03/2018 at 11:40
Eheeeee, in clasele primare trebuia sa “corespondam” cu elevi din URSS.
Mie, de ex., mi s-a repartizat scrisoarea “elevei/tovarasei” Olga.
Careia nu i-am raspuns niciodata. 🙂
Sper ca astfel de mizerii sa nu se mai intample niciodata pe pamantul asta.
Cetatean16/03/2018 at 11:48
Eu am fost mai norocos. Dupa Revolutie, am corespondat pe bune cu o fata de varsta mea din Franta, Mathilde, intr-un prim schimb cultural-lingvistic. Insa eu eram dintre cei norocosi (in clasa au fost aduse 6 scrisori si am tras la sorti cine sa fie corespondentii romani)…
Tzepelica16/03/2018 at 11:55
Alta faina se macina la moara… 🙂
Cetatean16/03/2018 at 12:00
Daaa, culmea e ca dupa ani de zile am ajuns sa studiez chiar in orasul din care era corespondenta mea din scoala, insa nu am cautat-o, aveam alte prioritati 😀
Paganel16/03/2018 at 10:53
https://www.digi24.ro/stiri/actualitate/foto-ghita-cristoiu-si-andronic-surprinsi-intr-un-hotel-din-belgrad-896159
„După interviul pe care Sebastian Ghiță, care se află încă în Serbia, i l-a acordat lui Ion Cristoiu, fostul deputat a fost fotografiat în holul unui hotel din Belgrad, în compania lui Cristoiu, dar și a lui Dan Andronic.
Imaginile au fost publicate pe Facebook de către jurnalista Mariana Bechir, care spune că în hotelul respectiv se aflau mai mulți români.”
Tzepelica16/03/2018 at 10:58
Mafia punea la cale urmatoarele “dezvaluiri”.
Daca vor fi la fel de rasuflate ca ultima (cu penibilul moment al fotografiei), “basica” de presa se dezumfla singura. 🙂
Tzepelica16/03/2018 at 11:09
Iata si rezultatele “programelor de guvernare” pesediste (ca ei au guvernat majoritar dupa `89):
“Potrivit unei cercetari a profesorului Vasile Ghetau, in perioada 1990-2016, Romania a pierdut 3,56 milioane de persoane, din care circa un milion prin decese, iar restul prin migratie externa. Iar potrivit estimarilor pe care profesorul Ghetau le-a facut pentru 2017 si 2018, Romania va pierde in acesti doi ani, alti circa 300.000 de romani (circa jumatate prin deces si cealalta jumatatie potential migranti).”
https://economie.hotnews.ro/stiri-finante_banci-22345412-sporul-natural-negativ-continuat-luna-ianuarie-perioada-1990-2016-romania-pierdut-3-56-milioane-persoane-din-care-2-5-milioane-prin-migratie-externa.htm
Paganel16/03/2018 at 11:12
Aș mai adăuga și câteva milioane de copii nenăscuți: numai în 1990 au fost un milion de avorturi…
Paganel16/03/2018 at 11:17
Păi „să o luăm” metodic: 1990-1996 – fsn (din 1992, transformat în fdsn); 1996-2000 – fsn (aripiara petrică roman, aliat cu CDR și UDMR); 2000-2004 – psd (fost fdsn); 2005-2007 – pd (fost fsn, în anii 1990-1996), aliat cu pnl (cu tyriceanoff premier, viitor aliat de nădejde al usl-amului); 2008-2009 psd-pdl (ambele foste „aripioare ale fsn din anii 1990-92); 2009-2012 pdl (ex-fsn/pd); 2012-2014 usl = psd+pnl, 2014-2015 psd (+ diverse anexe, inclusiv plr, „strămoșul” alde de azi!); 2016-… psd+alde… Deci, cam tot timpul, „emanații” moșiți de ilici, roman, băsea et co au fost la putere… După „principiul”: La vremuri noi…, tot noi!…
Tzepelica16/03/2018 at 11:29
Smecheria cu condamnarea comunismului dar nu si a activistilor de frunte PCR a reusit sa deruteze grosul gugustiucilor.
Activistii/securistii ramanand perpetuu la putere, indiferent de castigatorii alegerilor.
Paganel16/03/2018 at 11:33
Așa e! Doar „comunismul” a murit (oare?), comuniștii – nu!
Sau, cum zice un cântec popular (adaptat):
„Comunismul n-o murit,
Doar o țâr’ s-o hodinit!”
Cetatean16/03/2018 at 12:32
A aparut motivarea sectiei de procurori a CSM la avizul negativ de revocare a Codrutei Kovesi.
http://194.88.148.122/54/b8/63/b7/default_119570750571.pdf?c=693563e9192cbc7fe316d1338d84168a
Cititi de la pagina 14 incolo motivarea propriu-zisa.
Cetatean16/03/2018 at 12:47
Efectiv il rupe motivarea pe Tudorel Stanoiu:
“..in temeiul efectelor ex nunc ale CCR, nu poate fi sanctionat un comportament anterior“.
Boul de la Justitie nu a auzit de neretroactivitatea legii sau a deciziilor CCR.
Cetatean16/03/2018 at 12:51
Il bate motivarea prin citarea copioasa a unor decizii la care TT a participat, ca judecator, si pe care nu le cunoaste:
Deciziile: 297/2010, 23/2016, 236/2016, jurisprudenta CEDO…
Cetatean16/03/2018 at 12:56
Este citata speta Baka contra Ungariei, in care CEDO demonstreaza ca un magistrat inalt are atat voie, cat mai ales datoria sa exprima opinia despre solutiile legislative care vizeaza activitatea instantelor.
cedric16/03/2018 at 13:10
Sa vedem daca Toader mai insista cu revocarea.
Dar la cat de canalie este, nu m-as mira daca nu renunta.
radu216/03/2018 at 14:21
Buna ziua. Nici macar nu incape discutie, imediat ce Iohannis spune NU slugarel baga contestatia la CCR, deja a fost scrisa cioclul a incasat argintii masinaria de propaganda e pe standby
Tzepelica16/03/2018 at 13:23
“Se constată că, în cuprinsul propunerii de revocare, cu ocazia dezvoltării celor 20 de motive, nu s-a făcut referire punctual la niciuna dintre atribuţiile legale încălcate, nefiind specificată expres componenta managerială vizată”, se arată în motivare.”
https://www.hotnews.ro/stiri-esential-22345708-motivarea-csm-pentru-avizul-negativ-privind-revocarea-lui-kovesi-cuprinsul-cererii-revocare-sefei-dna-nu-facut-referire-niciuna-dintre-atributiile-legale-incalcate.htm
Tzepelica16/03/2018 at 14:39
“Ce au în comun Dragnea, Ghiţă, Ponta, Oprea, Udrea etc.? Sunt simple clone ale unui model de politician care a populat scena publică în ultimii 10-15 ani: corupt, tupeist, imoral. Sunt oameni care au bătut de bună voie şi nesiliţi de nimeni la porţile SRI, oferindu-se voluntar să fie „îndrumaţi“ şi „sprijiniţi“ pentru a avea o carieră politică de succes şi lipsită de probleme cu Justiţia.
Asistăm în continuare la o cacealma, un spectacol mediatic de prost gust, de adversitate aranjată.
Faptul că Dragnea şi Ponta se înjură e doar o diversiune ieftină. Şi Ponta, şi Dragnea, şi Ghiţă, şi Udrea etc., au acelaşi scop: să controleze Justiţia, să o elimine pe Kövesi şi să scape de dosarele penale.”
http://adevarul.ro/news/politica/razboiul-politicienilor-clone-crescuti-ograda-sri-1_5aab8a22df52022f75a335ef/index.html
DanC16/03/2018 at 14:56
@Cetatean 9:04 Chiar am cautat de curiozitate si da, clemycali avea dreptate 100%: se chibiteaza ce prost/magar/etc e Trump, fara a se sti contextul. Eh, asa santem noi romanii – specialisti nevoie-mare dar numai in problemele altora. Nu si in ale noastre.
Cetatean16/03/2018 at 16:06
buna ziua. lasa ca asa suntem chiar si daca stam peste hotare. Plecam, insa naravurile ne raman.
mar16/03/2018 at 15:36
Mare mizerie!
https://www.hotnews.ro/stiri-politic-22346106-ponta-confirma-udrea-ghita-venit-acasa-2013-pentru-discuta-despre-numirile-procurorilor-sefi-kovesi-bica-nitu-k2-intalneam-dragnea-oprea-ghita-maior-coldea.htm
eugen vasilescu16/03/2018 at 16:44
Ponta defaimeaza de zor
https://www.digi24.ro/stiri/actualitate/politica/ponta-dragnea-este-omul-unui-grup-de-interese-israel-ungaria-si-probabil-rusia-896461
de ce tocmai el si de ce tocmai acum?
zigzag16/03/2018 at 17:35
Stie ca se apropie ziua cand vor zornai catusele , pentru mafia de pe traseul pe care il indica . Aseara era CTP mare jurnalist .. “aflase” si dansul adevarul :))
A uitat insa sa spuna si de vizitele lui prin “casuta” lui bibisor penalu’ .
eugen vasilescu16/03/2018 at 17:57
ieri au fost idele lui martie. In “Julius Caesar” WS descrie o scena in care Cezar vorbeste cu o “ghicitoare” – o fi fost o vestala 🙂 – ca va fi asasinat de “ides of March”. In dimineata zilei in drum spre senat o vede pe ghicitoare – ca era tot in forum – si se lauda ca a scapat. La care ghicitoarea ii spune ca ziua nu s-a terminat. A fost ieri semnalul de atac asupra cezarului local D ?
mar16/03/2018 at 18:02
posibil. În ultima perioadă dă ”din casă” ceva de speriat, juri că a primit ordin pe unitate.
Nici nu zici că au fost amici, inclusiv parteneri de pescuit, în ape tulburi.
A A16/03/2018 at 18:10
A primit ordin.
eugen vasilescu16/03/2018 at 18:11
Buna seara, ehehe – “si tu Brutus” ( cred ca e “et tu Brutus”)
eugen vasilescu16/03/2018 at 18:32
am verificat, pe latineste e ‘et tu brute’ brutus e numele persoanei,
eugen vasilescu16/03/2018 at 18:17
Inseamna ca exista probe. Vrem probele (pumnalele) la vedere.
eugen vasilescu16/03/2018 at 18:21
Ne pricopsim cu un triumvirat?
zigzag16/03/2018 at 18:30
Daca ne gandim ca victoras e finul lui maior .. care maior are si el jobul sau de “contact” fidel , plus un sac de informatii despre dragnea si kantoristii lui .. inseamna ca bataia intre gasti e pe cale sa inceapa . Acum sa vedem cum se incheie .
E vorba de bani multi , gaze / chestii .. procesul ala impotriva Romaniei pe 4 mld de dolari si am mai citit ceva despre unii care vor sa concureze Romania ( s au apucat de exploatat in Mediterana ) pe piata gazelor catre Europa ( nu e rusia ) dar nu ma pricep la tema asta cu gazele si decat sa bat campii mai bine nu scriu 😀
eugen vasilescu16/03/2018 at 18:36
favoritii dvs sunt in mediterana, si vor in plus si de la fasia gaza si de la liban.
Cred ca pmp si/sau usr s-au sesizat cu brua, pnl se abtine sau e contra
zigzag16/03/2018 at 18:44
Da , am citit despre „Blocul 9” ( cine se pricepe poate detalia , daca doreste) .
Ei au inceput exploatarea insa n au reusit sa intre pe piata UE ( deocamdata :)) )
Probabil aici e tradarea lui dragnea – ungurii fac jocul alora , blocheaza ruta pe teritoriul / motivul e declarat de Orban si ( ma gandesc , fiind o piata in competitie ) locul Ro va fi luat de concurenta .
dada16/03/2018 at 21:10
Mă gândeam că ne aflăm într-o campanie electorală continuă.
psd-ul a performat puternic. Prima etapă, cea a inventării unui dușman, se desfășoară deja.
Cine e dușmanul, ..? „statul paralel” !!
Cine e salvatorul care apără poporul ?
Ați ghicit, livache & psd !
Așa că în ziua alegerilor : – Cu toții la vot să ne salvăm țara de dușman !
Până la alegeri se tricotează materialul viitoarei majorități care va conduce, se duce o campanie de intimidare non stop. Unii vor ceda în fața presiunilor de toate felurile și se vor împleti și ei în țesătura otrăvită de psd. Dar dintre ei vor fi și unii aruncați mulțimii întărâtate ca să potolească setea de revanșă și să ofere „dovezi palpabile” ale existenței „dujmanului”.
Cred că cei care cedează sunt terminați oricum pe termen lung.
La alegerile trecute, pe post de bau-bau – dușman al poporului, a fost piratul.
psd „ne-a salvat”, chiar dacă nu a avut nici un merit real, ba chiar dimpotrivă, a fost votat de guguștiuci.
stefan6016/03/2018 at 22:11
Revoltator ca englezii acuza Putin de omorul din Anglia.
Conform ultimelor declaratii ruse :
– URSS nu a produs niciodata gazul incriminat. ( stim toti ca era o tara pasnica 🙂 )
– E probabil ca gazul nervin e produs de americanii care au participat in Uzbechistan la demolarea unui laborator chimic militar. ( da Uzbechistan nu era parte integranta a URSS ? )
– Nu se poate acuza o putere nucleara de asemenea actiuni. 🙂 ( da celalalt agent rus otravit cu poloniu varsat in ceai , a fost mazilit de cine ? 🙂 )
Oricum tataia Putin va fi ales duminica cu cel putin 103,5 % din voturi. Cum sta bine unei dictaturi . Pardon , democratie cu epoleti. 🙂
Ps. La Londra a fost gasit un alt mort in 14 martie. Coincidenta , tot rus , tot bogatas fugit de Putin si din intimplare 🙂 fost prieten a unui alt bogat (Boris Berezovsky) opozitor ” sinucis” strangulat. Ca asta.
Ce parsive acuzatii unei natiuni democratice conduse de un fost colonel a democraticei KGB.
Paganel16/03/2018 at 22:25
Ceea ce face azi (fostul?) agent kăgăbă putler e „învățat”, pe „parcurs” de la ohrana țaristă, nkvd, kgb, până la „rebotezatul” fsb de acum… Oare cine i-a „fugărit” din Rusia țaristă pe un Dobrogeanu-Gherea (încă dinainte de 1900), cine l-o fi „sinucis” pe Troțki, în perioada interbelică, tocmai prin… Mexic, etc, șamd??? Cin-să fie, cin-să fie???…
Altfel, tot ce-ați scris e (mai mult decât) perfect adevărat! 🙂
Apropos, ați recuperat ceva din diamantele pierdute?
stefan6016/03/2018 at 22:43
Toti complicii sinucisi. 🙂
Paganel16/03/2018 at 22:46
Paganel16/03/2018 at 22:35
Ieri atrăgeam atenția asupra acestei probleme grave (am mai scris și aici despre ea):
https://paganelis.wordpress.com/2018/03/15/despre-mutanti/
Paganel16/03/2018 at 22:37
Azi, s-a petrecut acest eveniment înfiorător la Cluj:
https://www.digi24.ro/stiri/actualitate/evenimente/vecinii-au-vazut-de-la-un-bloc-distanta-cum-o-batrana-a-fost-aruncata-de-la-etajul-10-896616
Mai zilele trecute, un caz asemănător s-a produs la Roman…
Asta mai e „țară”, mai suntem un „popor”??? Sau e „fiecare pentru el” și „scapă cine poate”???
Paganel16/03/2018 at 22:45
Articol scris de o „conservă” (mie așa mi se pare):
https://www.digi24.ro/opinii/luminile-si-umbrele-statului-vertical-896627
eugen vasilescu16/03/2018 at 23:12
DT are opiniile lui – de cele mai multe ori imi par plauzibile, uneori romantate – informatiile din cate stiu ii parvin din mai multe directii, inclusiv de la tatal sau – cunoscut de persoana a serviciilor.
mar16/03/2018 at 23:07
A intrat în sevraj, iar a dat ”din casă”. Întinde sfoara până va face poc. A depășit seria povestioarelor la ceas de seară, începe să arate ca un plan bine pus la punct.
https://revistapresei.hotnews.ro/stiri-radio_tv-22346702-victor-ponta-afirma-dragnea-fost-informat-persoana-foarte-importanta-din-sri-urma-faca-flagrant-cand-era-vicepremier.htm
cedric16/03/2018 at 23:15
Nemernicul nu se lasa:
http://www.ziare.com/tudorel-toader/ministrul-justitiei/toader-despre-motivarea-csm-ce-a-sustinut-doamna-kovesi-au-cosmetizat-si-au-zis-este-bine-asa-1506183
dada16/03/2018 at 23:42
Pentru el e „business as usual”.
A scris (sau a girat) o propunere de revocare ultrasubțire, bazată pe poveștile răspândite de televiziunile lui ghiță și voiculescu și care se încadrează perfect în campania de intimidare despre care scriam mai sus. Așteaptă negocierile …
„Totul pentru votul guguștiucilor,
Totul pentru victorie ! ”
radu217/03/2018 at 09:05
Buna ziua. Pentru ca in spatiul public s-au facut afirmatii deosebit de grave (dragnea gaze israeel budapesta moscova etc) USR ar trebui sa ceara infiintarea unei comisii parlamentare. Ar trebui batuta bine moneda PSD vinde tara
Cetatean17/03/2018 at 09:39
Azi nu avem revista presei, ci direct editorial, repubublicarea unuia de la final de decembrie 2017.
http://politeia.org.ro/editoriale/pelerinajul-penalilor-la-ierusalim-2/57736/
A propos de relatia lui Dragnea cu Israelul. Daca tot si-a adus aminte Ponta, selectiv, noi ne amintim tot!
« Pelerinajul penalilor la Ierusalim
Mai avem nevoie de Președinte? »
Arhiva Select Month September 2018 (22) August 2018 (22) July 2018 (26) June 2018 (23) May 2018 (30) April 2018 (28) March 2018 (36) February 2018 (39) January 2018 (35) December 2017 (34) November 2017 (42) October 2017 (42) September 2017 (32) August 2017 (33) July 2017 (43) June 2017 (48) May 2017 (49) April 2017 (46) March 2017 (53) February 2017 (37) January 2017 (40) December 2016 (47) November 2016 (48) October 2016 (48) September 2016 (49) August 2016 (54) July 2016 (57) June 2016 (56) May 2016 (55) April 2016 (55) March 2016 (54) February 2016 (53) January 2016 (55) December 2015 (53) November 2015 (54) October 2015 (55) September 2015 (55) August 2015 (56) July 2015 (58) June 2015 (54) May 2015 (55) April 2015 (52) March 2015 (56) February 2015 (52) January 2015 (54) December 2014 (53) November 2014 (57) October 2014 (56) September 2014 (56) August 2014 (56) July 2014 (58) June 2014 (53) May 2014 (50) April 2014 (109) March 2014 (133) February 2014 (113) January 2014 (118) December 2013 (124) November 2013 (127) October 2013 (132) September 2013 (129) August 2013 (136) July 2013 (145) June 2013 (138) May 2013 (145) April 2013 (141) March 2013 (140) February 2013 (139) January 2013 (128) December 2012 (125) November 2012 (134) October 2012 (29) September 2012 (2) August 2012 (1) April 2012 (8) March 2012 (2) February 2012 (1) September 2011 (2) April 2011 (1) February 2011 (1) November 2010 (1) September 2010 (2) May 2010 (1)

References: CSM 
 CSM 
 CSM 
 CSM 

CSM 
 CSM